सबसे ज्यादा शिक्षा, हेल्थ और सामाजिक क्षेत्रों को आवंटित, पर्यटन पर भी विशेष ध्यान
Gujarat Vidhan Sabha (Assembly) Budget Session 2023 - गुजरात विधानसभा का बजट सत्र गुरुवार से शुरू गया है। वहीं, आज वित्त मंत्री कनुभाई देसाई ने राज्य का बजट पेश किया
गुजरात विधानसभा का बजट सत्र गुरुवार से शुरू गया है। वहीं, आज वित्त मंत्री कनुभाई देसाई ने राज्य का बजट पेश किया। 2023-24 के लिए बजट आकार में पिछले साल की तुलना में इस बार 18 से 20 फीसदी की बढ़ोतरी की गई है। इससे बजट का आकार करीब 3.01 लाख करोड़ हो गया है।
गुजरात विधानसभा में आज भूपेंद्र पटेल सरकार के दूसरे कार्यकाल में वित्त मंत्री कनुभाई देसाई ने लगातार दूसरी बार बजट पेश किया। कुल बजट 3 लाख 1 हजार 22 करोड़ रुपए है। नए बजट में सबसे ज्यादा बजट शिक्षा, स्वास्थ्य और सामाजिक क्षेत्रों को आवंटित किया गया है। वहीं, स्वास्थ्य क्षेत्र में कई गुना खर्च होने के बावजूद सरकार ने लोगों पर किसी नए टैक्स का बोझ नहीं डाला है।
बजट की बड़ी घोषणाएं...
- गरीबों के लिए 2 लाख करोड़
- मानव संसाधन के लिए 4 लाख करोड़
- विश्व स्तरीय इंफ्रास्ट्रक्चर खड़ा करने के लिए 5 लाख करोड़
- कृषि, उद्योग और सेवा क्षेत्र के लिए 2 लाख करोड़
- हरित विकास के लिए 2 लाख करोड़
- स्टैच्यू ऑफ यूनिटी, सद्द रण, अंबाजी, धारोई बांध, गिर अभयारण्य, द्वारका शिवराजपुर बीच जैसे 5 पर्यटन स्थलों को विकसित करने के लिए 8000 करोड़ का आवंटन।
पिछले साल 2.43 लाख करोड़ रुपए का बजट पेश किया गया था। जीएसटी रिफंड खत्म होने के बाद राज्य सरकार को अब सिर्फ पेट्रोल-डीजल पर वैट से मोटी कमाई हो रही है। 15 अप्रैल से नई जंत्री दरें लागू होने से अगले वित्त वर्ष में स्टांप शुल्क राजस्व में भी उल्लेखनीय वृद्धि होने की उम्मीद है।
पर्यटन अब अलग विभाग बनेगा, बजट में घोषणा की संभावना
राज्य सरकार ने राज्य में पर्यटन क्षेत्र का दायरा बढ़ाने पर विशेष ध्यान केंद्रित किया है। स्टैच्यू ऑफ यूनिटी, कच्छ का सफेद रेगिस्तान जैसे पर्यटन स्थल अंतरराष्ट्रीय पर्यटकों के आकर्षण का केंद्र बन गए हैं। वहीं, सोमनाथ, द्वारका, अंबाजी और पावागढ़ सहित अन्य तीर्थस्थलों पर लाखों प्रवासी सालभर आते हैं। इसलिए पर्यटन गतिविधियों को बढ़ावा देने के लिए बजट में पर्यटन के लिए एक अलग विभाग के रूप में घोषणा की गई है। पर्यटन विभाग में अलग संस्थान आवंटित कर वित्तीय प्रावधान भी बढ़ाया जाएगा।